Вазирлар Маҳкамасининг 2018 йил 31 декабрдаги 1066-сон қарорига 5-ИЛОВА

**Ташкилотларда меҳнатни муҳофаза қилиш хизматини яратиш**

**ва**

**фаолиятини ташкил этиш тартиби тўғрисида**

**НИЗОМ**

 [**ОКОЗ:**

1.02.00.00.00 Давлат бошқаруви асослари / 02.03.00.00 Республика давлат бошқаруви органлари ва хўжалик бошқаруви органлари / 02.03.02.00 Вазирликлар;

2.05.00.00.00 Меҳнат ва аҳолининг бандлиги тўғрисидаги қонунчилик / 05.01.00.00 Ишга жойлаш ва аҳоли бандлиги / 05.01.08.00 Бандликка кўмаклашувчи Давлат жамғармаси (шунингдек, 06.03.03.00, 07.07.02.01ларга қаранг);

3.05.00.00.00 Меҳнат ва аҳолининг бандлиги тўғрисидаги қонунчилик / 05.02.00.00 Меҳнат / 05.02.02.00 Меҳнат соҳасидаги бошқарув;

4.05.00.00.00 Меҳнат ва аҳолининг бандлиги тўғрисидаги қонунчилик / 05.07.00.00 Меҳнатни муҳофаза қилиш / 05.07.01.00 Умумий масалалар]

[**ТСЗ:**

1.Ижтимоий-маданий масалалар / Меҳнат. Аҳолининг бандлиги]

Вазирлар Маҳкамасининг 2018 йил 31 декабрдаги 1066-сон қарорига 5-ИЛОВА

**Ташкилотларда меҳнатни муҳофаза қилиш хизматини яратиш ва фаолиятини ташкил этиш тартиби тўғрисида**

**НИЗОМ**

**1-боб. Умумий қоидалар**

1. Ушбу Низом «Меҳнатни муҳофаза қилиш тўғрисида»ги Ўзбекистон Республикаси [Қонунига](http://lex.uz/docs/3031427) мувофиқ ишлаб чиқилган ҳамда корхоналар, муассасалар ва ташкилотларда (кейинги ўринларда ташкилотлар деб аталади) меҳнатни муҳофаза қилиш хизматини ташкил этиш тартибини белгилайди, улар фаолиятини ташкил этишга қўйиладиган талабларни белгилайди, шунингдек, меҳнатни муҳофаза қилиш хизмати ходимларининг ҳуқуқлари, мажбуриятлари ва жавобгарлигини белгилайди.

2. Ушбу Низомда қуйидаги асосий тушунчалар қўлланилади:

меҳнатни муҳофаза қилиш — меҳнат жараёнида инсоннинг хавфсизлигини, ҳаёти ва соғлиғи, иш қобилияти сақланишини таъминлашга доир ҳуқуқий, ижтимоий-иқтисодий, ташкилий, техникавий, санитария-гигиена, даволаш-профилактика, реабилитация тадбирлари ҳамда воситалари тизими;

меҳнат шароитлари — меҳнатни амалга ошириш чоғидаги ижтимоий ва ишлаб чиқариш омиллари йиғиндиси;

касбга оид (касбий) хавф-хатар — зарарли ва (ёки) хавфли ишлаб чиқариш омилларнинг таъсири натижасида ходимнинг соғлиғи шикастланиши ёки меҳнат қобилияти йўқотилиши ёки вафот этиши эҳтимоли,

ишлаб чиқариш фаолияти — маҳсулот ишлаб чиқариш, хом ашёни қайта ишлаш, ишлар бажариш, хизматлар кўрсатиш чоғида амалга ошириладиган ҳаракатлар йиғиндиси;

меҳнатни муҳофаза қилиш соҳасидаги махсус ваколатли давлат органи — Ўзбекистон Республикаси Бандлик ва меҳнат муносабатлари вазирлиги ва унинг ҳудудий тузилмалари;

меҳнатни муҳофаза қилиш хизмати (кейинги ўринларда Хизмат деб аталади) — Хизмат раҳбари (бошлиғи) раҳбарлик қиладиган меҳнатни муҳофаза қилиш бўйича мутахассислар штатидан ташкил топган ташкилотнинг мустақил таркибий бўлинмаси ёхуд ташкилотда меҳнатни муҳофаза қилиш тўғрисидаги қонун ҳужжатлари талабларига риоя этилишини таъминлаш ва ушбу талаблар бажарилишини назорат қилиш мақсадида мажбурий тартибда тузиладиган ёки жорий этиладиган лавозим;

меҳнатни муҳофаза қилиш бўйича мутахассис — Хизмат ходими ёхуд ташкилотда Хизмат функцияларини амалга оширувчи шахс;

меҳнатни муҳофаза қилиш бўйича йўл-йўриқ — меҳнатни муҳофаза қилиш тўғрисидаги қонун ҳужжатлари, ходимнинг функционал (лавозим) вазифаларига кирадиган ишни ёки иш берувчи томонидан топширилган бошқа ишни бажаришнинг хавфсиз услуб ва усуллари билан таништириш жараёни;

меҳнатни муҳофаза қилиш соҳасида қайта тайёрлаш ва малака ошириш — ходимларнинг меҳнат фаолияти жараёнида улар ҳаёти ва соғлиғи хавфсизлигини таъминлаш масалалари бўйича таълим дастурлари мазмунини ўзлаштиришга қаратилган таълим фаолиятини ташкил этиш жараёни;

меҳнатни муҳофаза қилиш соҳасидаги хизматлар бозорининг профессионал иштирокчилари — шартнома асосида меҳнатни муҳофаза қилиш соҳасида хизматлар кўрсатувчи юридик шахслар.

3. Иш берувчи ташкилотда Хизматни ва йўл ҳаракати хавфсизлиги хизматини ташкил этиши шарт.

Қонун ҳужжатларида белгиланган тартибда Хизматни ва йўл ҳаракати хавфсизлиги хизматини ташкил этмаслик меҳнатни муҳофаза қилиш тўғрисидаги қонун ҳужжатлари талабларининг бузилиши ҳисобланади.

4. Хизмат ушбу Низомнинг 1-иловасига мувофиқ нормативлар бўйича меҳнатни муҳофаза қилиш хизмати, меҳнатни муҳофаза қилиш бошқармаси, меҳнатни муҳофаза қилиш бўлими, меҳнатни муҳофаза қилиш шуъбаси шаклида тузилиши ёхуд битта меҳнатни муҳофаза қилиш муҳандиси штатидан иборат бўлиши мумкин.

Хизматнинг мавжуд штат бирликларини қисқартириш ёки ташкилотининг бошқа таркибий бўлинмаларига қайта тақсимлаш мумкин эмас.

Хизмат бевосита ташкилот раҳбарига бўйсунади.

5. Ташкилотларда идоравий (тузилмавий, аъзолик, назорат остидаги) бўлинмалар сонини, фаолият хусусиятларини, касбга оид хавф-хатар даражасини ва ходимлар сонини ҳисобга олган ҳолда меҳнатни муҳофаза қилиш хизматлари (бошқармалар, бўлимлар, шўъбалар) ташкил этилади, меҳнатни муҳофаза қилиш бўйича мутахассис лавозими жорий этилади ёхуд хизмат функцияларини бажариш махсус тайёргарликка эга ходимга юклатилади.

Бунда ташкилотларда меҳнатни муҳофаза қилиш бўйича мутахассис лавозими жорий этилиши ёки Хизмат функциялари махсус тайёргарликка эга бўлган ходимга юклатилиши меҳнатни муҳофаза қилиш соҳасидаги махсус ваколатли давлат органи билан келишган ҳолда ушбу органлар ходимларининг тасдиқланган сонини, улар тузилмасига кирадиган ташкилотлар фаолиятининг хусусиятларини, касбга оид хавф-хатарни ҳисобга олган ҳолда амалга оширилади.

6. Ишлаб чиқариш фаолиятини амалга ошираётган, ходимлар сони эллик кишидан кам бўлган ва касбга оид хавф-хатарнинг 1 — 4 (ичига олиб) даражаларига кирадиган ташкилотларда иш берувчининг қарорига мувофиқ меҳнатни муҳофаза қилиш хизматлари ташкил этилади ёки тегишли тайёргарликка эга бўлган меҳнатни муҳофаза қилиш бўйича мутахассис лавозими жорий этилади.

7. Юридик шахсни ташкил этмаган холда ва қонунчиликка мувофиқ ходимларни ёллаб ўз фаолиятини амалга ошираётган якка тартибдаги тадбиркорлар, шунингдек фермер хўжаликларида (қишлоқ хўжалиги маҳсулотини қайта ишлаш бўйича ишлаб чиқариш мавжуд бўлмаган шартларда) иш берувчининг қарорига мувофиқ меҳнатни муҳофаза қилиш бўйича мутахассис лавозимлари жорий этилади ёки Хизматнинг функцияларини бажариш махсус тайёргарликка эга бўлган ходимга юклатилади.

8. Хизмат функцияларини амалга ошириш учун мазкур Низомнинг 6 ва 7-бандларида белгиланган ҳолларда меҳнатни муҳофаза қилиш соҳасидаги хизматлар бозорининг профессионал иштирокчилари жалб қилиниши мумкин.

9. Элликта ва ундан ортиқ транспорт воситаси мавжуд бўлган ташкилотда Хизматдан ташқари йўл ҳаракати хавфсизлиги хизмати ташкил этилади ёки йўл ҳаракати хавфсизлиги бўйича мутахассис лавозими жорий этилади.

Ташкилотларда йўл ҳаракати хавфсизлиги хизматини ташкил қилиш ва фаолиятини амалга ошириш тартиби қонун ҳужжатларида белгиланади.

10. Хизмат ташкилотнинг бошқа бўлинмалари, касаба уюшмалари, меҳнатни муҳофаза қилиш бўйича вакиллар ёки ходимларнинг бошқа вакиллик органлари, юқори турувчи ташкилотнинг Хизмати (агар у мавжуд бўлса), меҳнатни муҳофаза қилишга оид талабларига риоя этилиши юзасидан давлат назорати ва текширувини амалга оширувчи органлари ва жамоатчилик назорати органлари билан ташкилот раҳбари томонидан тасдиқланадиган йиллик режалар асосида ўз фаолиятини амалга оширади.

Янги тузилаётган ташкилотларда хизматлар меҳнатни муҳофаза қилиш бўйича ишларни дастлабки тарзда ташкил этади ва меҳнатни муҳофаза қилиш бошқармаси тизимини жорий этади.

Бўлимлар, цехлар, бюро, хизматлар ва бошқа мустақил бўлинмалар ташкилотдаги таркибий тузилмалар деб ҳисобланади.

11. Хизмат ўз фаолиятида Ўзбекистон Республикаси [Конституцияси](http://lex.uz/docs/20596) ва қонунларига, Ўзбекистон Республикаси Олий Мажлиси палаталари қарорларига, Ўзбекистон Республикаси Президентининг ҳужжатларига, Ўзбекистон Республикаси Вазирлар Маҳкамасининг қарорларига, ушбу Низомга ва бошқа қонун ҳужжатларига амал қилади.

**2-боб. Хизмат вазифалари ва функциялари**

12. Қуйидагилар Хизматнинг асосий вазифалари ҳисобланди:

ходимлар томонидан меҳнатни муҳофаза қилиш талаблари бажарилишини таъминлаш бўйича ишларни ташкил этиш;

меҳнатни муҳофаза қилишга доир қонунлар ва бошқа норматив ҳуқуқий ҳужжатлар, меҳнатни муҳофаза қилиш масалалари бўйича техник жиҳатдан тартибга солиш соҳасидаги норматив ҳужжатлар, жамоа шартнома ва битимлар, ташкилотнинг бошқа локал норматив ҳужжатларига ходимлар риоя этишини назорат қилиш;

ишлаб чиқаришда жароҳат олишнинг, касбга касаллигига чалинишнинг ва ишлаб чиқариш омиллари билан изоҳланадиган касалликларнинг олдини олиш бўйича профилактика ишларини, шунингдек, меҳнат шароитларини яхшилаш ишларини ташкил этиш;

ташкилот раҳбари ва ходимларини меҳнатни муҳофаза қилиш масалалари бўйича хабардор қилиш ва маслаҳат бериш, меҳнатни муҳофаза қилиш бўйича илғор тажриба ва илмий ишланмаларни жорий этиш, меҳнатни муҳофаза қилиш масалаларини тарғиб қилиш;

меҳнатни муҳофаза қилиш масалалари бўйича ташкилот ходимларини ўқитиш, тайёрлаш, қайта тайёрлаш ва уларнинг малакасини ошириш тадбирларини амалга ошириш.

13. Хизмат ўзига юкланган вазифаларга мувофиқ қуйидаги функцияларни амалга оширади:

1) ходимлар томонидан меҳнатни муҳофаза қилиш талаблари бажарилишини таъминлаш ишларини ташкил этиш соҳасида:

меҳнатни муҳофаза қилиш бўйича вакиллар, касаба уюшмалари ёки ходимларнинг бошқа вакиллик органлари иштирокида тегишли бўлинмаларнинг вакиллари билан ҳамкорликда бинолар, иншоотлар, асбоб-ускуналар, машиналар ва механизмлар, мосламалар, ходимларни жамоавий ва якка тартибда ҳимоя қилиш воситаларини, санитария-техник қурилмалар ҳолатини, вентиляция тизимлари меҳнатни муҳофаза қилиш талабларига мувофиқ ишлашини синайди, текширади;

ташкилотларда соғлом ва хавфсиз меҳнат шароитлари яратишга доир ишлар шакллари ва усулларини такомиллаштиришни таъминлайди;

ташкилотнинг таркибий бўлинмалари билан биргаликда ишлаб чиқаришда бахтсиз ҳодисалар ва касб касалликларининг олдини олиш бўйича тадбирларни ишлаб чиқади, шунингдек, мазкур тадбирлар жорий этилишини ташкил этади;

тегишли муассасалар томонидан ишлаб чиқилган меҳнат хавфсизлиги стандартлари лойиҳаларини, меҳнатни муҳофаза қилиш қоидалари ва нормаларини кўриб чиқади ва келишади;

2) меҳнатни муҳофаза қилишга доир қонунлар ва бошқа норматив ҳуқуқий ҳужжатлар, меҳнатни муҳофаза қилиш масалалари бўйича техник жиҳатдан тартибга солиш соҳасидаги норматив ҳужжатлар, жамоа шартнома ва битимлар, ташкилотнинг бошқа локал норматив ҳужжатларига ходимлар риоя этишини назорат қилиш соҳасида:

қурилиши битказилган ёки реконструкция қилинган ишлаб чиқаришга мўлжалланган объектларни фойдаланишга топшириш учун қабул қилиш бўйича комиссияларнинг ишида, шунингдек, таъмирдан чиққан қурилмалар, агрегатлар, дастгоҳлар ва бошқа ускуналарни қабул қилиш, меҳнатни муҳофаза қилиш талабларига риоя этилганини текшириш бўйича комиссиялар ишларида иштирок этади;

иш жойлари меҳнат шартлари бўйича аттестациядан ўз вақтида ўтказилишини назорат қилади;

ходимларни якка тартибда ҳимоя қилиш воситалари тўғри қўлланилишини текширади;

асбоб-ускуналар, машиналар ва механизмлар тегишли хизматлар томонидан ўз вақтида лозим даражада текширилишини ва техник кўрикдан ўтказилишини назорат қилади;

ходимларни меҳнатни муҳофаза қилиш бўйича ўз вақтида ўқитилиши, уларнинг билимлари текширилишини ва барча турдаги йўриқномалардан ўтказилишига риоя этилишини назорат қилади;

ташкилотнинг таркибий бўлинмаларида меҳнатни муҳофаза қилишга доир тадбирларни бажариш учун ажратилган маблағлардан мақсадли ва самарали фойдаланилишини назорат қилади;

махсус кийим, махсус пойабзал ва бошқа шахсий ҳимоя воситаларини сақлаш, бериш, тозалаш, кимёвий тозалаш, қуритиш, ёғсизлантириш ва таъмирлашни ташкил этишни назорат қилади;

жамоа шартномасининг «Меҳнатни муҳофаза қилиш» бўлимидаги тадбирлари, меҳнатни муҳофаза қилиш бўйича келишувлар, бахтсиз ҳодисаларни келтириб чиқарган сабабларни (Н-1 шакли ҳужжатидан) бартараф этилишини, меҳнатни муҳофаза қилишга оид талабларига риоя этилиши юзасидан давлат назорати ва текширувини амалга оширувчи органлари кўрсатмалари, соғлом ва хавфсиз меҳнат шароитларини яратишга доир бошқа тадбирлар бажарилишини қонун ҳужжатларига мувофиқ назорат қилади;

қонун ҳужжатларда белгиланган муддатларга мувофиқ ҳужжатларни (Н-1 шаклидаги ҳужжатлар ва ишлаб чиқаришда юз берган бахтсиз ҳодисаларни текширишга доир бошқа ҳужжатларни, иш ўринларини аттестациядан ўтказиш материалларини ва ҳоказоларни) сақлаш ташкил этилишини назорат қилади;

ташкилотда меҳнатни муҳофаза қилиш бўйича ички аудит ўтказади;

ишлаб чиқаришдаги бахтсиз ҳодисалар ва ташкилотдаги касб касалликлар текширилишини ва ҳисобга олинишини назорат қилиш;

ўз меҳнат мажбуриятларини бажараётганда олган жароҳати учун ходимга зарар ўз вақтида қопланишини назорат қилади;

ташкилотлар ва уларнинг таркибий бўлинмаларида норматив-ҳуқуқий ҳужжатлар ва меҳнатни муҳофаза қилиш масалалари бўйича техник жиҳатдан тартибга солиш соҳасидаги норматив ҳужжатларга риоя этиш бўйича ва бошқа назорат функцияларини амалга оширади;

3) ишлаб чиқаришда жароҳат олишнинг, касб касаллигига ва ишлаб чиқаришда орттириладиган касалликларга чалинишнинг олдини олиш ва меҳнат шарт-шароитларини яхшилаш бўйича профилактик ишларни ўтказиш ва такомиллаштириш соҳасида:

ишлаб чиқаришда жароҳат олиш, касб касаллигига ва ишлаб чиқаришда орттириладиган бошқа касалликларга чалиниш ҳолатини таҳлил қилади ва сабабларини аниқлайди;

хавфли ва зарарли ишлаб чиқариш омиллари параметрлари ўлчанишини ташкил этиш ва ўтказишда, асбоб-ускуналар, мосламаларнинг жароҳат етказиш хавфини баҳолашда бўлинмаларга кўмаклашади;

иш жойларидаги меҳнат шароитлари ҳолати, касб касалликларига чалиниш сабаблари ва муддатлари, шунингдек, хавфли ва зарарли ишлаб чиқариш омилларидан ҳимоя қилиш бўйича кўрилган чора-тадбирлар тўғрисида ходимларни иш берувчи номидан хабардор қилади;

бўлинмалар раҳбарлари ва ташкилотнинг бошқа хизматлари билан биргаликда ишлаб чиқаришдаги бахтсиз ҳодисаларнинг ва касб касалликларига чалинишнинг олдини олиш, меҳнат шароитларини яхшилаш тадбирларини ишлаб чиқади ҳамда уларнинг норматив-ҳуқуқий ҳужжатлар ва меҳнатни муҳофаза қилиш масалалари бўйича техник жиҳатдан тартибга солиш соҳасидаги норматив ҳужжатлар талабларига мувофиқлигини таъминлайди, шунингдек, режалаштирилган тадбирларни бажариш бўйича ташкилий ёрдам кўрсатади;

бўлинмалар ва тегишли хизматлар раҳбарлари билан биргаликда меҳнатни муҳофаза қилиш бўйича йўриқномалар ишлаб чиқилиши керак бўлган касблар ва ишлар турларининг рўйхатини тузади;

ташкилотнинг ички аудитини ўтказиш тартибини ишлаб чиқади;

таркибий бўлинмаларнинг санитария-техник ҳолатини паспортлаштиришдан ўтказиш, меҳнат шарт-шароитларини яхшилаш, меҳнатни муҳофаза қилиш комплекс режаларини ва санитария-соғломлаштириш тадбирларини ишлаб чиқиш ва бажариш ишларини ташкил этади, шунингдек, иш берувчи ва касаба уюшмалари ёки ходимларнинг бошқа вакиллик органлари ўртасида меҳнатни муҳофаза қилишга доир битимлар ишлаб чиқишда иштирок этади;

меҳнатни муҳофаза қилиш ҳолати мониторингини олиб боради ва у бўйича белгиланган шакллар ва тегишли муддатларда ҳисобот тузади;

ишлаб чиқаришда юз берган бахтсиз ҳодиса ёки касб касаллигига чалиниши натижасида ходимларнинг саломатлигига етказилган зарарни тўланиши учун ҳужжатларни тайёрлашда иштирок этади;

ташкилотдаги бахтсиз ҳодисалар ва касб касалликларини текширишда иштирок этади;

4) ташкилот раҳбари ва ходимларини меҳнатни муҳофаза қилиш масалалари бўйича хабардор қилиш ва маслаҳат бериш, меҳнатни муҳофаза қилиш бўйича илғор тажриба ва илмий ишланмаларни жорий этиш, меҳнатни муҳофаза қилиш масалаларини тарғиб қилиш соҳасида:

хавфли ишлаб чиқариш омилларидан ҳимоя қилишнинг мукаммалроқ усуллари, қурилмалари ва воситаларини ишлаб чиқиш ва жорий этиш бўйича таклифлар тайёрлайди ва ташкилот раҳбариятига тақдим этади;

меҳнат хавфсизлиги стандартлари ва меҳнатни муҳофаза қилиш бўйича илмий-амалий ишланмаларни жорий этишга доир ишларда иштирок этади;

ходимлар учун меҳнатни муҳофаза қилиш йўриқномаларини, меҳнат хавфсизлиги стандартлари тизимини ишлаб чиқиш ва қайта кўриб чиқишда ташкилот бўлинмалари раҳбарларига услубий ёрдам кўрсатади;

5) меҳнатни муҳофаза қилиш масалалари бўйича ташкилот ходимларини ўқитиш, тайёрлаш, қайта тайёрлаш ва уларнинг малакасини ошириш тадбирларини амалга ошириш соҳасида:

ташкилот ходимларини меҳнатни муҳофаза қилиш масалалари бўйича ўқитиш, қайта тайёрлаш ва уларнинг малакасини ошириш дастурларини ишлаб чиқади;

меҳнатни муҳофаза қилиш соҳасида малака ошириш учун юбориладиган лавозимлар рўйхатларини шакллантиради;

барча ишга янги қабул қилинаётган, хизмат сафарига келган ходимларни ва ўқиш ёки амалиёт учун келган талабаларни меҳнатни муҳофаза қилиш бўйича кириш йўриқномаларидан ўтказади;

аттестация ўтказувчи комиссиянинг ҳамда муҳандис-техник ходимларнинг билимини, меҳнатни муҳофаза қилиш қоидалари ва нормаларини, хавфсизлик техникаси йўриқномаларини билишини текширувчи комиссиянинг ишида иштирок этади;

меҳнатни муҳофаза қилиш ишларига раҳбарлик қилади, меҳнатни муҳофаза қилиш масалалари тарғиб қилинишини ва кенг ёритилишини ташкил этади;

ташкилот таркибий бўлинмаларининг қоидалар, нормалар, плакатлар ва меҳнатни муҳофаза қилишга доир бошқа қўлланмалар билан таъминланишини ташкил этади, шунингдек, меҳнатни муҳофаза қилиш бўйича ахборот стендларини жиҳозлашда услубий ёрдам кўрсатади;

ташкилотлар ходимларини меҳнатни муҳофаза қилиш бўйича амалга киритилаётган янги қонун ҳужжатлари ва бошқа норматив-ҳуқуқий ҳужжатлар тўғрисида хабардор қилади.

14. Хизмат ташкилотнинг ўзига хос фаолиятига ва ташкилот раҳбарияти топшириқларига мувофиқ бошқа функцияларни ҳам бажариши мумкин.

15. Хизмат функциялари меҳнатни муҳофаза қилиш соҳасидаги хизматлар бозорининг профессионал иштирокчилари томонидан шартнома асосида қонун ҳужжатларида белгиланган тартибда амалга оширилиши мумкин.

16. Хизматга ушбу Низомда назарда тутилмаган функцияларни юклаш тақиқланади.

**3-боб. Хизматнинг ҳуқуқлари ва мажбуриятлари**

17. Хизмат ходимлари қуйидаги ҳуқуқларга эга:

ташкилотнинг ишлаб чиқариш, хизмат ва маиший биноларини монеликсиз бориб кўриш, ўз ваколати доирасида меҳнатни муҳофаза қилиш масалаларига доир ҳужжатларни ўрганиш;

ташкилотнинг барча таркибий бўлинмаларида меҳнат шароитларини ва меҳнат муҳофаза қилинишини текшириш ҳамда бўлинмалар раҳбарларига, ташкилотнинг бошқа мансабдор шахсларига текширувларда аниқланган меҳнатни муҳофаза қилиш талаблари бузилишини бартараф этиш тўғрисида бажариш мажбурий бўлган кўрсатмалар бериш, уларнинг бажарилишини назорат қилиш;

бўлинмалар раҳбарларидан бундай турдаги ишни бажаришга рухсати бўлмаган, дастлабки ва даврий тиббий кўриклардан ўтмаган, меҳнатни муҳофаза қилиш бўйича йўриқнома берилмаган, ўз ишида тақдим этилган шахсий ҳимоя воситаларидан фойдаланмайдиган, шунингдек, меҳнатни муҳофаза қилиш тўғрисидаги қонун ҳужжатларини бузадиган шахсларни ишдан четлатишни талаб қилиш;

ходимларнинг ҳаёти ва соғлиғига хавф соладиган ёки аварияга олиб келиши мумкин бўлган меҳнатни муҳофаза қилиш талаблари бузилган ҳолларда машиналар, асбоб-ускуналар ва мосламалардан фойдаланишни тақиқлаш (тўхтатиб туриш), цехларда, участкаларда, иш жойларида ишлаб чиқариш жараёнини тўхтатиш, иш берувчини бу ҳақда огоҳлантириш. Бунда машиналардан, асбоб-ускуналардан қайтадан фойдаланишга ва ишлаб чиқаришни қайтадан бошлашга фақат ташкилотнинг раҳбари ёки бош муҳандиси Хизматнинг хулосаси асосида рухсат бериши мумкин;

ташкилот раҳбарияти билан келишган ҳолда бошқа таркибий бўлинмаларнинг тегишли мутахассисларини ташкилотда меҳнатни муҳофаза қилиш ҳолатини текширишга жалб қилиш;

ташкилот таркибий бўлинмаларининг раҳбарларидан меҳнатни муҳофаза қилиш масалаларига доир зарур маълумот, ахборот ва материалларни сўраш ва олиш,меҳнатни муҳофаза қилиш қоидалари ва нормаларини бузган, хавфсиз меҳнат усулларини қўллашга доир йўриқномаларга риоя қилмаган шахслардан ёзма тушунтиришлар талаб қилиш;

соғлом ва хавфсиз меҳнат шароитлари яратиш бўйича фаол иш олиб борган айрим ходимларни рағбатлантириш, меҳнатни муҳофаза қилиш қоидалари ва нормалари, хавфсиз меҳнат усулларига доир йўриқномалар бузилишида айбдор бўлган шахсларни белгиланган тартибда жавобгарликка тортиш тўғрисида ташкилот раҳбариятига таклифлар киритиш;

ташкилотнинг таркибий бўлинмаларидан маълумотномалар, маълумотлар, ҳисоботлар ва ўз фаолиятини амалга ошириш ҳамда назорат функцияларини бажариш учун зарур бўлган бошқа ахборотлар тақдим этилишини талаб қилиш;

меҳнатни муҳофаза қилишни техник тартибга солиш соҳасидаги қонун ҳужжатлари ва норматив ҳужжатлар талаблари бузилиши юзасидан меҳнатни муҳофаза қилиш соҳасида махсус ваколатли давлат органига мурожаат қилиш.

Хизмат қонун ҳужжатларига мувофиқ бошқа ҳуқуқларга ҳам эга бўлиши мумкин.

18. Хизмат ходимлари:

ушбу Низом ва бошқа қонун ҳужжатларига мувофиқ ўз зиммасига юкланган вазифалар ва функцияларни зарур тарзда ва самарали бажариши;

ташкилотда ва унинг тузилмасига кирадиган бўлинмаларда меҳнатни муҳофаза қилиш тўғрисидаги қонун ҳужжатлари бузилганлиги тўғрисида раҳбариятга дарҳол хабар бериши;

ташкилотда Хизмат фаолиятига доир ҳужжатлар ва бошқа маълумотларни меҳнатни муҳофаза қилиш соҳасидаги махсус ваколатли давлат органига тақдим этиши;

белгиланган тартибда ва муддатларда малака ошириши ва аттестациядан ўтиши шарт.

Хизмат қонун ҳужжатларига мувофиқ бошқа мажбуриятларга ҳам эга бўлиши мумкин.

**4-боб. Ташкилот раҳбарининг ва Хизмат ходимларининг фаолиятни ташкил этиш бўйича мажбуриятлари**

19. Иш берувчи (ташкилот раҳбари):

мазкур Низомда белгиланган ҳолларда ва тартибда Хизматни ташкил этиши;

Хизмат ходимлари ўз ваколатлари ва функцияларини бажариши учун зарур бўлган шароитларни яратиб бериши;

Хизмат ходимларининг иш жойларини алоҳида хонада ташкил этиши, иш хусусиятларини ҳисобга олиб, замонавий идора техникаси, хавфли ва зарарли ишлаб чиқариш омилларини тезкор назорат қилувчи зарур асбоблар, техник алоқа воситалари билан таъминлаши ва ташриф буюрувчиларни қабул қилиш учун жиҳозлаши;

Хизмат функцияларини амалга ошириш учун (ўқитиш, йўл-йўриқ бериш, семинарлар, маърузалар, кўргазмалар ўтказиш) меҳнатни муҳофаза қилишга оид зарур норматив ҳуқуқий адабиётлар ва маълумотномалар билан жиҳозланган меҳнатни муҳофаза қилиш бўйича хонасини ташкил этиши;

Хизмат ходимлари учун меҳнатни муҳофаза қилиш талаблари юзасидан мунтазам малака оширишини ва билимларини текширишни ташкил этиши;

қонун ҳужжатлари ва мазкур Низом талабларига мувофиқ ходимлар қайта тайёрлаш ва малака ошириш курсларидан ўтишини таъминлаши, ўқиш даврида уларнинг ўртача иш ҳақини сақлаб қолиши;

меҳнатни муҳофаза қилиш соҳасида ходимларни қайта тайёрлаш ва малакасини оширишга жамоа келишуви, жамоа шартномаси ва бошқа локал норматив ҳужжатда белгиланадиган миқдорда зарур маблағларни ажратиши мажбурдир.

Хизмат ходимлари меҳнатни муҳофаза қилиш соҳасида ходимларни тайёрлаш, қайта тайёрлаш ва уларнинг малакасини ошириш борасида чиқимдор бўлмайдилар.

20. Хизматнинг бошлиғи:

Хизматга раҳбарлик қилади, хизматнинг ишини режалаштиради ва ташкил этади;

Хизмат ходимларининг лавозим йўриқномаларини ишлаб чиқади;

Хизматга юкланган вазифалар ва функцияларининг самарали ҳамда сифатли бажарилиши учун шахсан жавобгардир, ҳисобот тақдим этилиши учун жавоб беради;

ташкилотда меҳнатни муҳофаза қилиш бўйича таркибий бўлинмаларининг ишларни мувофиқлаштиради;

Хизмат ваколатига кирадиган масалалар юзасидан тақдим этилган ҳужжатлар, хатлар, таклифлар, аризаларни ўз вақтида кўриб чиқилишини таъминлайди;

Хизматга кадрларни танлаш ва жой-жойига қўйиш, ўрнак кўрсатган ходимларни рағбатлантириш ёки ўз вазифаларини лозим даражада бажармаган ходимларга нисбатан интизомий жазо чораларини қўллаш тўғрисида иш берувчига таклифлар тақдим этади;

меҳнатни муҳофаза қилишга оид талабларига риоя этилиши юзасидан давлат назорати ва текширувини амалга оширувчи органларига меҳнатни муҳофаза қилиш масалалари бўйича маълумот, ахборот, материаллар тақдим этилишини таъминлайди.

**5-боб. Хизмат раҳбарига ва мутахассисларига қўйиладиган талаблар**

21. Хизмат тузилмаси ва Хизмат ходимларининг сони ташкилотда ишлаётган ходимларнинг сони, меҳнат шароитлари хусусияти, касбга оид хавф-хатар синфи ва бошқа омилларга қараб ташкилот раҳбари томонидан мазкур Низомнинг 2-иловасига мувофиқ белгиланиши лозим.

22. Хизмат бошлиғи лавозимига олий муҳандислик-техник маълумотга, ихтисослиги бўйича камида уч йиллик иш стажига ва қонун ҳужжатларида белгиланган тартибда бериладиган меҳнатни муҳофаза қилиш бўйича мутахассис малака сертификатига эга бўлган шахслар тайинланади.

Республика даражасидаги ташкилотларнинг Хизмат бошлиғи (меҳнатни муҳофаза қилиш бўйича муҳандислар), меҳнатни муҳофаза қилиш бўйича мутахассислари Ўзбекистон Республикаси Бандлик ва меҳнат муносабатлари вазирлиги билан келишган ҳолда лавозимга тайинланади ва лавозимдан озод этилади ҳамда Ўзбекистон Республикаси Бандлик ва меҳнат муносабатлари вазирлигига ҳисобот беради.

23. Хизмат бошлиғи лавозимига (кичик тадбиркорлик субъектларидан ташқари) олий муҳандислик-техник маълумотга, ихтисослиги бўйича камида уч йиллик иш стажига ва қонун ҳужжатларида белгиланган тартибда бериладиган меҳнатни муҳофаза қилиш бўйича мутахассис малакаси сертификатига эга шахс тайинланади.

Хизмат бошлиғи, меҳнатни муҳофаза қилиш бўйича мутахассислари, ҳудудий даражадаги ташкилотнинг меҳнатни муҳофаза қилиш бўйича муҳандиси ҳудудий бандлик органлари билан келишган ҳолда лавозимга тайинланади ва лавозимдан озод этилади, ҳудудий бандлик бошқармасига ҳисобот беради.

24. Хизмат мутахассислари ёки меҳнатни муҳофаза қилиш бўйича мутахассис лавозимига (лавозим жорий этилганда) иш стажидан қатъи назар олий муҳандислик-техник маълумотга эга шахслар тайинланади.

Ҳудудий даражадаги Хизматнинг мутахассислари ҳудудий бандлик органлари билан келишган ҳолда лавозимга тайинланади ва лавозимдан озод этилади.

25. Хизмат ходими лавозимига қабул қилишда номзод билан суҳбат ўтказилади.

Номзод билан суҳбат ташкилотнинг бевосита раҳбари томонидан имзоланган тақдимнома бўлса, ўн иш куни мобайнида ўтказилади.

26. Ўзбекистон Республикаси Бандлик ва меҳнат муносабатлари вазирлигида суҳбат ушбу соҳага жавобгар вазир ўринбосари, давлат меҳнат инспекцияси бошлиғи ўринбосари — меҳнатни муҳофаза қилиш бўйича бош давлат техник инспектори, меҳнат шароитлари бўйича бош давлат эксперти томонидан ўтказилади.

Қорақалпоғистон Республикаси Бандлик ва меҳнат муносабатлари вазирлигида вазир, вазирнинг биринчи ўринбосари, давлат меҳнат инспекцияси бошлиғининг ўринбосари — меҳнатни муҳофаза қилиш бўйича бош давлат техник инспектори томонидан ўтказилади.

Вилоятлар ва Тошкент шаҳар бандлик бош бошқармаларида суҳбат бошқарма бошлиғи, бошқарма бошлиғининг биринчи ўринбосари, давлат меҳнат инспекцияси бошлиғининг ўринбосари — меҳнатни муҳофаза қилиш бўйича бош давлат техник инспектори томонидан ўтказилади.

27. Суҳбат якунлари бўйича масъул орган уч иш куни мобайнида номзод суҳбатдан ўтгани ёки ўта олмагани ҳақида ташкилотни хабардор қилади.

28. Ушбу Низомнинг 22 — 24-бандларида кўрсатилган шахслар лавозимга тайинланса, Ўзбекистон Республикаси Бандлик ва меҳнат муносабатлари вазирлиги ҳузуридаги Республика меҳнат органлари малакасини ошириш курсларида қонун ҳужжатларида белгиланган тартибда меҳнатни муҳофаза қилиш соҳасида қайта тайёрланиши ёки малакаси оширилиши керак.

Давлат ва хўжалик бошқаруви органлари, маҳаллий ижро этувчи ҳокимият органлари ва ташкилотларнинг Хизмати ходимлари уч йилда камида бир марта Ўзбекистон Республикаси Бандлик ва меҳнат муносабатлари вазирлиги ҳузуридаги Республика меҳнат органлари малакасини ошириш курсларида қонун ҳужжатларида белгиланган тартибда малака оширади.

29. Давлат ва хўжалик бошқаруви органлари, маҳаллий давлат ҳокимияти органлари ва ташкилотларнинг Хизмати ходими сифатидаги иш стажи бошқа органларга ёки ташкилотларга ишга ўтганида профессионаллик тоифаси учун устамалар ва узоқ муддат узлуксиз хизмати учун қўшимча ҳақлар ёзиш ва тўлаш учун иш стажига ёзилади.

**6-боб. Якунловчи қоидалар**

30. Хизмат ходимлари ўз вазифалари ва функцияларини бажармаганлиги ёки зарур тарзда бажармаганлиги учун қонун ҳужжатларига мувофиқ жавобгарликка тортилади.

31. Хизмат мутахассислари барчанинг манфаатларини ифодалаш ва ҳимоя қилиш мақсадида қонун ҳужжатларида белгиланган тартибда жамоат бирлашмаларини ташкил этиши мумкин.

32. Ушбу Низом талабларига риоя этилиши устидан назорат қилиш меҳнатни муҳофаза қилиш соҳасидаги махсус ваколатли давлат органи ва унинг ҳудудий органлари томонидан амалга оширилади.

33. Меҳнатни муҳофаза қилиш соҳасидаги махсус ваколатли давлат органи ва унинг ҳудудий органлари ўз ваколати доирасида меҳнатни муҳофаза қилиш хизматлари ва бошқа мансабдор шахслар томонидан ушбу Низом ва хизматларнинг фаолиятини тартибга соладиган бошқа қонун ҳужжатлари бузилишини бартараф этишга қаратилган чоралар кўради.

Ташкилотларда меҳнатни муҳофаза қилиш хизматини яратиш ва фаолиятини ташкил этиш тартиби тўғрисидаги низомга1-ИЛОВА

**Ташкилотларда меҳнатни муҳофаза қилиш хизматлари сони нормативлари**

|  |  |  |
| --- | --- | --- |
| **Т/р** | **Меҳнатни муҳофаза қилиш хизмати номлари** | **Белгиланган штат бирлиги** |
| 1. | Меҳнатни муҳофаза қилиш хизмати | 9 ва ундан ортиқ киши\* |
| 2. | Меҳнатни муҳофаза қилиш бошқармаси | 6 — 8 |
| 3. | Меҳнатни муҳофаза қилиш бўлими | 4 ёки 5 |
| 4. | Меҳнатни муҳофаза қилиш шуъбаси | 3 |
| 5. | Меҳнатни муҳофаза қилиш муҳандиси | 1 |

\* Ходимлар сонининг ҳар бир қўшимча 50 та штат бирлиги учун 1 нафар меҳнатни муҳофаза қилиш бўйича мутахассис қўшимча киритилади.

Ташкилотларда меҳнатни муҳофаза қилиш хизматини яратиш ва фаолиятини ташкил этиш тартиби тўғрисидаги низомга2-ИЛОВА

**Ташкилот меҳнатни муҳофаза қилиш хизматининг тавсия этилган тузилмаси**

|  |  |  |
| --- | --- | --- |
| **Т/р** | **Ташкилот ходимларининг рўйхатдаги ўртача сони** | **касбий таваккалчилик даражалари бўйича****\*** |
| **1-даража** | **2-даражадан 10-даражагача** | **10-даражадан****15-даражагача** | **15-даражадан 20-даражагача(шу жумладан, 20-даража)** |
| 1. | Ходимлар сони50 кишидан кам | Ташкилот раҳбарларидан бирига юкланади | Меҳнатни муҳофаза қилиш бўйича мутахассис лавозими жорий этилади |
| 2. | Ходимлар сони51 кишидан 100 кишигача | Ташкилот раҳбарларидан бирига юкланади | Меҳнатни муҳофаза қилиш бўйича мутахассис лавозими жорий этилади | Меҳнатни муҳофаза қилиш бўлимиташкил этилади |
| 3. | Ходимлар сони101 кишидан 500 кишигача | Ташкилот раҳбарларидан бирига юкланади | Меҳнатни муҳофаза қилиш бўйича мутахассис лавозими жорий этилади | Меҳнатни муҳофаза қилиш шуъбаси тузилади | Меҳнатни муҳофаза қилиш бошқармаси ташкил этилади |
| 4. | Ходимлар сони501 киши ва ундан ортиқ | Меҳнатни муҳофаза қилиш бўйича мутахас-сис лавозими жорий этилади | Меҳнатни муҳофаза қилиш шуъбаси тузилади | Меҳнатни муҳофаза қилиш бошқармаси ташкил этилади | Меҳнатни муҳофаза қилиш бўлимлари ва шуъбаларидан иборатМеҳнатни муҳофаза қилиш хизмати ташкил этилади. |

\* Касбий хавф даражалари Вазирлар Маҳкамасининг «Иш берувчининг фуқаролик жавобгарлигини мажбурий суғурта қилиш тўғрисида»ги Ўзбекистон Республикаси Қонунини амалга ошириш чора-тадбирлари ҳақида» 2009 йил 24 июндаги [қарорига](http://lex.uz/docs/1493389) мувофиқ белгиланади.

Вазирлар Маҳкамасининг 2018 йил 31 декабрдаги 1066-сон қарорига 6-ИЛОВА

**Ўзбекистон Республикаси Ҳукуматининг айрим қарорларига киритилаётган ўзгартиришлар**

1. Вазирлар Маҳкамасининг «Ишлаб чиқаришдаги бахтсиз ҳодисаларни ва ходимлар саломатлигининг бошқа хил зарарланишини текшириш ва ҳисобга олиш тўғрисидаги низомни тасдиқлаш ҳақида» 1997 йил 6 июндаги 286-сон [қарорида](http://lex.uz/docs/545128) (Ўзбекистон Республикаси ҚТ, 1997 й., 6-сон, 21-модда):

а) қарорнинг [номи](http://lex.uz/docs/545128?ONDATE=06.06.1997%2000#844958) қуйидаги таҳрирда баён қилинсин:

«Ишлаб чиқаришдаги бахтсиз ҳодисаларни ва ходимлар саломатлигининг меҳнат вазифаларини бажариш билан боғлиқ бошқа хил зарарланишини текшириш ва ҳисобга олиш тўғрисидаги низомни тасдиқлаш ҳақида»;

[1-банд](http://lex.uz/docs/545128?ONDATE=06.06.1997%2000#845158) қуйидаги таҳрирда баён қилинсин:

«Ишлаб чиқаришдаги бахтсиз ҳодисаларни ва ходимлар саломатлигининг меҳнат вазифаларини бажариш билан боғлиқ бошқа хил зарарланишини текшириш ва ҳисобга олиш тўғрисидаги низом иловага мувофиқ тасдиқлансин»;

б) [иловада](http://lex.uz/docs/545128?ONDATE=06.06.1997%2000#845187):

илованинг [номи](http://lex.uz/docs/545128?ONDATE=06.06.1997%2000#845191) қуйидаги таҳрирда баён қилинсин:

«Ишлаб чиқаришдаги бахтсиз ҳодисаларни ва ходимлар саломатлигининг меҳнат вазифаларини бажариш билан боғлиқ бошқа хил зарарланишини текшириш ва ҳисобга олиш тўғрисида низом»;

[III бўлимда](http://lex.uz/docs/545128?ONDATE=06.06.1997%2000#845465):

[3-бандда](http://lex.uz/docs/545128?ONDATE=06.04.2001%2000#1195938):

[биринчи хатбоши](http://lex.uz/docs/545128?ONDATE=06.04.2001%2000#1195938) қуйидаги таҳрирда баён қилинсин:

«3. Гуруҳли, ўлим билан тугаган ва оқибати оғир бахтсиз ҳодисани Қорақалпоғистон Республикаси Бандлик ва меҳнат муносабатлари вазирлиги, вилоят (Тошкент шаҳар) бандлик бош бошқармаси буйруғига асосан қуйидаги таркибдаги комиссия махсус текширади»;

[тўртинчи хатбошидаги](http://lex.uz/docs/545128?ONDATE=17.12.2010%2000#1724060) «Давлат меҳнат техника назорати» сўзлари «Давлат меҳнат инспекцияси» сўзлари билан алмаштирилсин;

[олтинчи хатбошидаги](http://lex.uz/docs/545128?ONDATE=06.04.2001%2000#1195945) «Меҳнат ва аҳолини ижтимоий муҳофаза қилиш вазирлиги» сўзлари «Бандлик ва меҳнат муносабатлари вазирлиги» сўзлари билан алмаштирилсин;

[тўққизинчи хатбошидаги](http://lex.uz/docs/545128?ONDATE=17.12.2010%2000#1724071) «Меҳнат ва аҳолини ижтимоий муҳофаза қилиш вазирлигининг Меҳнатни муҳофаза қилиш бошқармаси» сўзлари «Бандлик ва меҳнат муносабатлари вазирлигининг Давлат меҳнат инспекцияси» сўзлари билан алмаштирилсин;

8-банднинг [учинчи хатбоши](http://lex.uz/docs/545128?ONDATE=05.07.2010%2000#1655455) қуйидаги таҳрирда баён қилинсин:

«махсус текширишнинг барча материаллари нусхаларини вилоят (Тошкент шаҳар) бандлик бош бошқармасига, Қорақалпоғистон Республикаси Бандлик ва меҳнат муносабатлари вазирлигига, Ўзбекистон Республикаси Бандлик ва меҳнат муносабатлари вазирлигига, шунингдек, тегишли вазирликка (хўжалик бошқаруви органи), корхонага ва унинг юқори турувчи хўжалик органига, жабрланган ходимни юборган ташкилотга юборади»;

IV бўлимнинг [6-банди](http://lex.uz/docs/545128?ONDATE=17.12.2010%2000#1724113) қуйидаги таҳрирда баён қилинсин:

«6. Икки ва ундан зиёд киши ҳалок бўлган бахтсиз ҳодиса Қорақалпоғистон Республикаси Бандлик ва меҳнат муносабатлари вазирлиги ҳайъатида, вилоят (Тошкент шаҳар) бандлик бош бошқармаси кенгашида, Ўзбекистон Республикаси «Саноатгеоконтехназорат» ёки «Ўздавэнергоназорат» давлат инспекцияси ҳайъатида, бахтсиз ҳодиса шу орган назорати остидаги корхона (объект)да юз берган бўлса, бош давлат меҳнат техник инспектори иштирокида кўриб чиқилади. Қорақалпоғистон Республикаси Бандлик ва меҳнат муносабатлари вазирлиги ҳайъати, вилоят (Тошкент шаҳар) бандлик бош бошқармаси кенгаши чиқарган қарор бажарилиши шартдир».

2. Вазирлар Маҳкамасининг «Меҳнатни муҳофаза қилиш тўғрисидаги қонун ҳужжатларини бузганлик учун ташкилотлар фаолиятини тўхтатиб қўйиш тартиби тўғрисидаги низомни тасдиқлаш ҳақида» 2011 йил 5 январдаги 1-сон қарорининг [1-бандидан](http://lex.uz/docs/1726587?ONDATE=05.01.2011%2000#1726603) (Ўзбекистон Республикаси ҚТ, 2011 й., 1-сон, 1-модда) «Аҳолини иш билан таъминлаш ва ногиронларни ижтимоий ҳимоя қилиш тўғрисидаги қонун ҳужжатларини бузганлик учун ташкилотларга нисбатан молиявий санкциялар қўллаш, шунингдек» сўзлари чиқариб ташлансин.

3. Вазирлар Маҳкамасининг рус тилида қабул қилинган «Давлат ва хўжалик бошқаруви органлари, жойлардаги давлат ҳокимияти органлари ва бошқа ташкилотларда хизмат енгил автомобилларидан фойдаланишни янада тартибга солиш бўйича чора-тадбирлар тўғрисида» 2011 йил 26 майдаги 153-сон қарорига [1-илованинг](http://lex.uz/docs/2467238?ONDATE=26.05.2011%2000#2467279) 35-банди қуйидаги таҳрирда баён қилинсин:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| « | **35.** | **Министерство занятости и трудовых отношений** | **34** | **245** | **20** | **18** | **207** | **5** | - |  |
|  |  | Центральный аппарат | 4 | 6 | 4 | 2 | - | - | - |  |
|  |  | Областные звенья | 21 | 30 | 14 | 14 | 2 | 5 | 24 |  |
|  |  | Районные звенья | - | 200 | - | - | 200 | - | - |  |
|  |  | Подведомственные организации | 9 | 9 | 2 | 2 | 5 | - | - | ». |

4. Ўзбекистон Республикаси Вазирлар Маҳкамасининг «Ходимлар меҳнатини муҳофаза қилиш чора-тадбирларини янада такомиллаштириш тўғрисида» 2014 йил 15 сентябрдаги 263-сон [қарорида](http://lex.uz/docs/2463973) (Ўзбекистон Республикаси ҚҲТ, 2014 й., 9-сон, 100-модда):

а) [1-иловада](http://lex.uz/docs/2463973?ONDATE=22.09.2014%2000#2464007):

54-бандининг [биринчи хатбошидаги](http://lex.uz/docs/2463973?ONDATE=18.09.2017%2000#3436463) «Меҳнатни муҳофаза қилиш ва меҳнат шароитлари экспертизаси бўйича давлат инспекцияси» сўзлари «Давлат меҳнат инспекцияси» сўзлари билан алмаштирилсин;

[7-иловадаги](http://lex.uz/docs/2463973?ONDATE=18.09.2017%2000#3437563) «Меҳнатни муҳофаза қилиш ва меҳнат шароитлари экспертизаси бўйича давлат инспекцияси бошлиғи» сўзлари «Давлат меҳнат инспекцияси бошлиғи» сўзлари билан алмаштирилсин;

б) 2-илованинг 7-банди [иккинчи хатбошидаги](http://lex.uz/docs/2463973?ONDATE=18.09.2017%2000#3437744) «Меҳнатни муҳофаза қилиш ва меҳнат шароитлари экспертизаси бўйича давлат инспекцияси ҳамда Давлат меҳнат ҳуқуқ инспекцияси» сўзлари «Давлат меҳнат инспекцияси» сўзлари билан алмаштирилсин.

5. Вазирлар Маҳкамасининг «Меҳнатни муҳофаза қилиш соҳасидаги хизматлар бозорини янада ривожлантириш тўғрисида» 2017 йил 27 апрелдаги 246-сон [қарорида](http://lex.uz/docs/3184928) (Ўзбекистон Республикаси ҚТ, 2017 й., 4-сон, 55-модда):

а) [2-иловада](http://lex.uz/docs/3184928?ONDATE=02.08.2017%2000#3185892):

[33-банддаги](http://lex.uz/docs/3184928?ONDATE=18.09.2017%2000#3426553) «меҳнатни муҳофаза қилиш ва меҳнат шароитлари экспертизаси» сўзлари «Давлат меҳнат инспекцияси» сўзлари билан алмаштирилсин;

36-банднинг [иккинчи хатбошидаги](http://lex.uz/docs/3184928?ONDATE=18.09.2017%2000#3427104) «меҳнатни муҳофаза қилиш ва меҳнат шароитлари экспертизаси давлат инспекцияларига» сўзлари «Давлат меҳнат инспекциясига» сўзлари билан алмаштирилсин;

б) [4-иловада](http://lex.uz/docs/3184928?ONDATE=02.08.2017%2000#3186236):

2-банднинг [учинчи хатбоши](http://lex.uz/docs/3184928?ONDATE=18.09.2017%2000#3427296) қуйидаги таҳрирда баён қилинсин:

«меҳнат шароитларини давлат экспертизасидан ўтказиш органи — Ўзбекистон Республикаси Бандлик ва меҳнат муносабатлари вазирлигининг Давлат меҳнат инспекцияси ҳамда Ўзбекистон Республикаси Бандлик ва меҳнат муносабатлари вазирлиги ҳудудий органларининг давлат меҳнат инспекциялари»;

Низомга [2](http://lex.uz/docs/3184928?ONDATE=18.09.2017%2000#3427522) ва [3-иловалардаги](http://lex.uz/docs/3184928?ONDATE=18.09.2017%2000#3427546) «Бандлик ва меҳнат муносабатлари вазирлигининг Меҳнатни муҳофаза қилиш ва меҳнат шароитлари экспертизаси бўйича давлат инспекцияси бошлиғи (Бандлик ва меҳнат муносабатлари вазирлиги ҳудудий органларининг меҳнатни муҳофаза қилиш ва меҳнат шароитлари экспертизаси инспекцияси бошлиғи)» сўзлари «Бандлик ва меҳнат муносабатлари вазирлигининг Давлат меҳнат инспекцияси бошлиғи (Бандлик ва меҳнат муносабатлари вазирлиги ҳудудий органларининг Давлат меҳнат инспекцияси бошлиғи)» сўзлари билан алмаштирилсин.

6. Вазирлар Маҳкамасининг «Ўзбекистон Республикаси Бандлик ва меҳнат муносабатлари вазирлиги ҳузуридаги Жамоат ишлари жамғармаси фаолиятини ташкил этиш тўғрисида» 2017 йил 5 октябрдаги 799-сон [қарорида](http://lex.uz/docs/3370341) (Ўзбекистон Республикаси ҚҲТ, 2017 й., 40-сон, 1059-модда):

[5-бандида](http://lex.uz/docs/3370341?ONDATE=09.10.2017%2000#3372850) «Олмазор тумани, Қамарнисо кўчаси, 37-уй» сўзлари «Сергели тумани, Лутфикор кўчаси, 33-уй» сўзлари билан алмаштирилсин;

4-илова 14-бандининг [олтинчи хатбошидаги](http://lex.uz/docs/3370341?ONDATE=09.10.2017%2000#3373231) «Меҳнат давлат ҳуқуқ инспекцияси» сўзлари «Давлат меҳнат инспекцияси» сўзлари билан алмаштирилсин.

7. Вазирлар Маҳкамасининг «Туман (шаҳар) аҳоли бандлигига кўмаклашиш марказларининг моддий-техника базасини мустаҳкамлаш чора-тадбирлари тўғрисида» 2018 йил 15 январдаги 27-сон қарорига илованинг изоҳи [иккинчи хатбошидаги](http://lex.uz/docs/3513505?ONDATE=22.01.2018%2000#3514180) «муддати» сўзи «муддати, суммасига» сўзлари билан алмаштирилсин.

8. Вазирлар Маҳкамасининг «Ўзбекистон Республикасида мажбурий меҳнатга барҳам беришга доир қўшимча чора-тадбирлар тўғрисида» 2018 йил 10 майдаги 349-сон [қарорида](http://lex.uz/docs/3730223):

5-банд «б» кичик бандининг [учинчи хатбошидаги](http://lex.uz/docs/3730223?ONDATE=14.05.2018%2000#3732080) «Давлат меҳнат ҳуқуқ инспекцияси» сўзлари «Давлат меҳнат инспекцияси» сўзлари билан алмаштирилсин;

7-банди [учинчи хатбошисидаги](http://lex.uz/docs/3730223?ONDATE=14.05.2018%2000#3732105) «Давлат меҳнат ҳуқуқ инспекцияси» сўзлари «Давлат меҳнат инспекцияси» сўзлари билан алмаштирилсин.

9. Вазирлар Маҳкамасининг «Ўзбекистон Республикаси фуқароларини хорижда уюшган ҳолда ишга жойлаштириш тизимини янада такомиллаштириш ва тубдан қайта кўриб чиқиш чора-тадбирлари тўғрисида» 2018 йил 12 сентябрдаги 725-сон [қарорида](http://lex.uz/docs/3903307):

а) 2-банднинг [иккинчи хатбошидаги](http://lex.uz/docs/3903307?ONDATE=13.09.2018%2000#3906477) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

б) [1-иловада](http://lex.uz/docs/3903307?ONDATE=13.09.2018%2000#3906494):

[илованинг номидаги](http://lex.uz/docs/3903307?ONDATE=13.09.2018%2000#3906497) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

[1-банддаги](http://lex.uz/docs/3903307?ONDATE=13.09.2018%2000#3906501), 2-банднинг [иккинчи — тўртинчи хатбошиларидаги](http://lex.uz/docs/3903307?ONDATE=13.09.2018%2000#3906503), [3](http://lex.uz/docs/3903307?ONDATE=13.09.2018%2000#3906508), [6](http://lex.uz/docs/3903307?ONDATE=13.09.2018%2000#3906522), [13](http://lex.uz/docs/3903307?ONDATE=13.09.2018%2000#3906539) ва [48-бандлардаги](http://lex.uz/docs/3903307?ONDATE=13.09.2018%2000#3906616) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

[5-банд](http://lex.uz/docs/3903307?ONDATE=13.09.2018%2000#3906511) қуйидаги таҳрирда баён қилинсин:

«5. Қуйидагилар Ўзбекистон Республикаси фуқароларини хорижда ишга жойлаштириш бўйича фаолиятни амалга оширишда лицензия талаблари ва шартлари ҳисобланади:

Ўзбекистон Республикасининг меҳнат ва меҳнат миграцияси тўғрисидаги қонун ҳужжатларига риоя қилиш;

Ўзбекистон Республикаси Бандлик ва меҳнат муносабатлари вазирлиги ҳузуридаги Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси (кейинги ўринларда Фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси деб аталади) депозит ҳисоб рақамида эллик минг АҚШ доллари миқдоридаги маблағларни ариза берувчининг шаклланган устав жамғармаси маблағлари ҳисобидан захирага қўйиш;

«Хусусий бандлик агентликлари тўғрисида»ги Ўзбекистон Республикаси Қонунида назарда тутилган фаолиятнигина амалга ошириш;

штатда камида икки нафар ходимнинг, шу жумладан, олий маълумотга эга раҳбарнинг бўлиши;

юридик шахс ходимлари томонидан уч йилда камида бир марта лицензияловчи орган томонидан белгиланган тартибга мувофиқ малака сертификати олиш;

мазкур фаолиятни амалга ошириш учун зарур шарт-шароитлар яратиш, шу жумладан, ўзининг ёки ижарага олинган хонанинг бўлиши, тегишли моддий-техник базадан, бошқа техник воситалардан фойдаланиш.

Фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси депозит ҳисоб рақамида захирага қўйилган лицензиатнинг маблағлари ҳар чоракда қайта баҳолаш пайтда Ўзбекистон Республикаси Марказий банки томонидан белгиланган миллий валютага нисбатан белгиланган АҚШ доллари курси бўйича қайта баҳоланади.

Агар қайта баҳолашдан кейин захирага қўйилган маблағлар суммаси 50 минг АҚШ долларига тенг суммадан камайиб қолса, лицензиат маблағларнинг етмаётган қисмини Фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси депозит ҳисоб рақамига киритади, агар захирага қўйилган маблағлар суммаси 50 минг АҚШ долларига тенг суммадан кўпайиб қолса, Фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағларнинг ортиб кетган қисмини лицензиатга қайтаради».

[7-банд](http://lex.uz/docs/3903307?ONDATE=13.09.2018%2000#3906526) қуйидаги таҳрирда баён қилинсин:

«7. Ариза берувчи лицензия олиш учун умумий фойдаланиладиган ахборот-коммуникация тармоқларидан, шу жумладан, Интернет тармоғидан фойдаланган ҳолда, лицензияловчи органга бевосита ёки почта алоқаси орқали электрон рақамли имзо билан тасдиқланган қуйидаги ҳужжатларни (бир нусхада) электрон шаклда тақдим этади:

ушбу Низомга 2-иловага мувофиқ шаклда ариза;

раҳбар лавозимига тайинлаш тўғрисидаги буйруқнинг ва раҳбарнинг олий маълумотини тасдиқловчи ҳужжатларнинг кўчирма нусхаси;

мазкур фаолиятни амалга ошириш учун зарур шарт-шароитлар яратилганлигини, шу жумладан, ўзининг ёки ижарага олинган хонанинг борлигини, тегишли моддий-техник базадан, бошқа техник воситалардан фойдаланилишини тасдиқловчи ҳужжатлар»;

15-банднинг [учинчи хатбошидан](http://lex.uz/docs/3903307?ONDATE=13.09.2018%2000#3906544) «Ўзбекистон Республикаси Марказий банкининг тўлов амалга оширилган пайтдаги курси бўйича» сўзлари чиқариб ташлансин;

[24-бандда](http://lex.uz/docs/3903307?ONDATE=13.09.2018%2000#3906569) «ой» сўзи «кун» сўзи билан алмаштирилсин;

Низомга [1-иловада](http://lex.uz/docs/3903307?ONDATE=13.09.2018%2000#3906661):

илованинг [номидаги](http://lex.uz/docs/3903307?ONDATE=13.09.2018%2000#3906668) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

7-позицияда «ой» сўзи «кун» сўзи билан алмаштирилсин;

2-илованинг [номидаги](http://lex.uz/docs/3903307?ONDATE=13.09.2018%2000#3906673) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

в) [2-иловада](http://lex.uz/docs/3903307?ONDATE=13.09.2018%2000#3906710):

[1-бандга](http://lex.uz/docs/3903307?ONDATE=13.09.2018%2000#3906727) «шу жумладан, Ўзбекистон Республикаси фуқароларини хорижда уюшган ҳолда ишга жойлаштиришни ташкил этиш бўйича халқаро шартномаларни амалга ошириш доирасида» сўзлари қўшилсин;

[2-бандда](http://lex.uz/docs/3903307?ONDATE=13.09.2018%2000#3906728):

[иккинчи хатбошидаги](http://lex.uz/docs/3903307?ONDATE=13.09.2018%2000#3906729) «мувофиқлигини» сўзидан кейин «шу жумладан, чет тилини билиш даражасини» сўзлари қўшилсин;

[бешинчи хатбошига](http://lex.uz/docs/3903307?ONDATE=13.09.2018%2000#3906732) «шунингдек, чет тилини билиш даражасини аниқлаш» сўзлари қўшилсин;

26-бандниг [биринчи хатбоши](http://lex.uz/docs/3903307?ONDATE=13.09.2018%2000#3906836) қуйидаги таҳрирда баён қилинсин:

«26. Малака, билим ва кўникмаларни баҳолаш иш берувчиларга малака разрядини ва мутахассисларга малака тоифасини бериш, шунингдек, чет тилини билиш даражасини баҳолаш бўйича малака имтиҳони (кейинги ўринларда малака имтиҳони деб аталади) шаклида ўтказилади»;

[30-бандга](http://lex.uz/docs/3903307?ONDATE=13.09.2018%2000#3906846) қуйидаги мазмундаги хатбошилар қўшилсин:

«Ўзбекистон Республикаси Бандлик ва меҳнат муносабатлари вазирлиги меҳнат бозоридаги бандлик билан боғлиқ вазиятдан ва Ўзбекистон Республикаси фуқароларини хорижда ишга жойлаштиришни ташкил этиш бўйича халқаро шартномаларни бажариш заруратидан келиб чиқиб, Ўзбекистон Республикаси Молия вазирлиги билан келишган ҳолда чет тили бўйича малака имтиҳонида иштирок этиш қийматининг чекланган даражасини белгилашга ҳақли.

Бунда чет тили бўйича малака имтиҳонида иштирок этиш қийматини тўлашдан тушган маблағларнинг 50 фоизи Ўзбекистон Республикаси Бандлик ва меҳнат муносабатлари вазирлиги ҳузуридаги Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармасига йўналтирилади»;

37-банднинг [иккинчи хатбоши](http://lex.uz/docs/3903307?ONDATE=13.09.2018%2000#3906865) қуйидаги таҳрирда баён қилинсин:

«баҳолаш сифатига ва шартларга оид талабларга риоя этилишини текшириш, шу жумладан, малакаси ҳақида сертификат олган ва Малакаси тасдиқланган шахслар миллий реестрига киритилган шахслар билимлари даражасини саралаб текшириш, бу жараёнга, заруратга кўра, миллий ва хорижий экспертларни пулли асосда жалб қилиш. Бунда малакани баҳоловчи муайян марказда малакаси ҳақида сертификат олган ҳамда Малакаси тасдиқланган шахслар миллий реестрига киритилган шахсларнинг кўпи билан 3 фоизи (бироқ камида беш нафар шахс) саралаб текширилади»;

[42-бандда](http://lex.uz/docs/3903307?ONDATE=13.09.2018%2000#3906882):

қуйидаги мазмундаги еттинчи хатбоши қўшилсин:

«агар ўтказилган саралаш текшируви якунлари бўйича малакани баҳоловчи муайян марказда малакаси ҳақида сертификат олган ҳамда Малакаси тасдиқланган шахслар миллий реестрига киритилган шахсларнинг 50 фоизидан ортиғининг билим даражаси касбий стандартининг белгиланган қоидаларига ёки малака талабларига, шу жумладан, чет тилини билиш даражасига қўйилган талабларга мос келмаса»;

[еттинчи](http://lex.uz/docs/3903307?ONDATE=13.09.2018%2000#3906892) ва [саккизинчи хатбошилар](http://lex.uz/docs/3903307?ONDATE=13.09.2018%2000#3906893) тегишли равишда саккизинчи ва тўққизинчи хатбошилар деб ҳисоблансин;

[47-банд](http://lex.uz/docs/3903307?ONDATE=13.09.2018%2000#3906948) қуйидаги таҳрирда баён қилинсин:

«47. Малакаси тасдиқланган шахслар миллий реестрининг электрон платформаси, шунингдек, малакани баҳолаш марказлари фаолиятининг дастурий таъминоти Ўзбекистон Республикаси Бандлик ва меҳнат муносабатлари вазирлигининг Республика бандлик ва меҳнатни муҳофаза қилиш илмий маркази ҳузуридаги «Mehnat.uz ахборот-компьютер маркази» МЧЖ томонидан Бандликка кўмаклашиш давлат жамғармаси маблағлари ҳисобидан ишлаб чиқилади ва қўллаб-қувватланади».

г) [4-иловада](http://lex.uz/docs/3903307?ONDATE=13.09.2018%2000#3917759):

10-банднинг [бешинчи хатбошидаги](http://lex.uz/docs/3903307?ONDATE=13.09.2018%2000#3918036) «Ўзбекистон Республикаси фуқароларини хорижда» сўзлари «Ўзбекистон Республикасидан ташқарида иш излаётган шахслар» сўзлари билан алмаштирилсин;

[18-бандда](http://lex.uz/docs/3903307?ONDATE=13.09.2018%2000#3918327):

қуйидаги мазмундаги бешинчи хатбоши қўшилсин:

«Ўзбекистон Республикаси Бандлик ва меҳнат муносабатлари вазирлиги томонидан тасдиқланган тарифлар асосида Ўзбекистон Республикаси фуқароларини ишга жойлаштириш, кетишдан олдин мослаштириш, касбга тайёрлаш, қайта тайёрлаш ва улар малакасини ошириш, уларга чет тилларини, техника хавфсизлиги ва меҳнатни муҳофаза қилиш қоидаларини ўргатиш бўйича Агентлик томонидан кўрсатиладиган хизматлардан олинган маблағлар»;

[бешинчи хатбоши](http://lex.uz/docs/3903307?ONDATE=13.09.2018%2000#3918331) олтинчи хатбоши деб ҳисоблансин;

23-банднинг [ўнинчи хатбошидаги](http://lex.uz/docs/3903307?ONDATE=13.09.2018%2000#3918347) «икки» сўзи «уч» сўзи билан алмаштирилсин;

д) [5-иловада](http://lex.uz/docs/3903307?ONDATE=13.09.2018%2000#3918635):

[2-бандга](http://lex.uz/docs/3903307?ONDATE=13.09.2018%2000#3918690) қуйидаги мазмундаги иккинчи хатбоши қўшилсин:

«Жамғарма жойлашган жой: Тошкент шаҳар, Сергели тумани, Лутфикор кўчаси, 33»;

6-банднинг [саккизинчи хатбоши](http://lex.uz/docs/3903307?ONDATE=13.09.2018%2000#3918733) қуйидаги таҳрирда баён қилинсин:

«хорижда Агентлик ваколатхоналари ташкил этиш, жиҳозлаш ва сақлаб туриш;»;

Низомга [иловадаги](http://lex.uz/docs/3903307?ONDATE=13.09.2018%2000#3918982) 1 ва 7-позиция қуйидаги таҳрирда баён қилинсин:

|  |  |  |  |  |
| --- | --- | --- | --- | --- |
| **Т/р** | **Жамғарма маблағларидан фойдаланиш йўналишлари** | **Харажатларни тўлаш учун талаб этиладиган ҳужжатлар** | **Назарда тутиладиган чоралар** | **Молиялаштириш лимити\*\*** |
| **1.** | Хорижда меҳнат фаолиятини амалга ошириш даврида зўравонликка, мажбурий меҳнатга дучор бўлган ва камситилган, меҳнат ва бошқа ҳуқуқлари бузилган, мураккаб молиявий аҳволда қолган ва шахсини тасдиқловчи ҳужжатларсиз, яшаш учун маблағсиз қолган Ўзбекистон Республикаси фуқароларини ҳуқуқий ва ижтимоий ҳимоя қилиш, уларга моддий ёрдам бериш | 1. Ҳуқуқий ва ижтимоий ҳимоя, моддий ёрдам сўраб Ташқи меҳнат миграцияси агентлигининг (Агентлик) ваколатхонасига ариза.2. Ариза берувчининг шахсини тасдиқловчи ҳужжатлар (ҳужжатлар йўқолган ҳоллар бундан мустасно).3. Хорижда меҳнат фаолиятини амалга ошириш тўғрисидаги тасдиқловчи ҳужжатлар (меҳнат фаолиятини амалга ошириш учун рухсатнома, меҳнат шартномаси ёки меҳнат соҳасидаги назорат бўйича ваколатли орган маълумотномаси).4. Мурожаат қилган шахс хорижда меҳнат фаолиятини амалга ошириш даврида зўравонликка, мажбурий меҳнатга дучор бўлгани ва камситилгани, меҳнат ва бошқа ҳуқуқлари бузилгани, мураккаб молиявий аҳволда қолгани ва шахсини тасдиқловчи ҳужжатларсиз, яшаш учун маблағсиз қолгани тўғрисида ишга жойлаштирилган мамлакат суди ёки ҳуқуқни муҳофаза қилиш органлари, ваколатли халқаро ташкилотлар тасдиқномаси (агар мавжуд бўлса). | 1.Мурожаат қилганларни ҳимоя қилиш мақсадида адвокатнинг, юридик хизматлар кўрсатувчи ташкилотларнинг ёки ҳуқуқни муҳофаза қилиш ташкилотларининг хизматларига ҳақ тўлаш; | 3 минг АҚШ долларигача |
| 2. 3 суткагача хостеллар ва суткалик меҳмонхоналар томонидан кўрсатилган хизматларга ҳақ тўлаш (маблағсиз ва яшаш жойисиз қолган фуқаролар учун); | 0,3 минг АҚШ долларигача |
| 3. Мурожаат қилган фуқароларни ҳуқуқий ва ижтимоий ҳимоя қилиш масалалари бўйича ишга жойлаштириладиган мамлакатнинг ваколатли органларига мурожаатлар юбориш; | - |
| 4. Ўзбекистон Республикасига қайтиш учун авиа (экономкласс) ва темир йўл (плацкарт вагонлар) чипталари ҳақини тўлаш; | транспорт компаниялари нархларига мувофиқ |
| 5. Хорижий иш берувчиларда мавжуд бўлган бўш иш ўринларини таклиф қилиш. | **-** |
| 6. Бир марталик моддий ёрдам тўлаш. | Энг кам ойлик иш ҳақининг бир баравари миқдорида |
| **7.** | Хорижда Агентлик ваколатхоналарини ташкил этиш, жиҳозлаш ва сақлаб туриш | 1. Агентликнинг хориждаги ваколатхоналарни ташкил этиш тўғрисидаги илтимосномаси.2. Бандлик ва меҳнат муносабатлари вазирлигининг буйруғи.3. Ваколатхона ташкил этишга сарфланадиган харажатлар сметаси.4. Ваколатхонанинг штат жадвали. | 1. Агентликнинг ваколатхона ташкил этиш, жиҳозлаш ва сақлаб туриш тўғрисидаги илтимосномаси.2. Бандлик ва меҳнат муносабатлари вазирлигининг ваколатхона ташкил этиш тўғрисида ТИВ билан келишилган қарорлари.3. Молиялаштириш:ваколатхона бинолари ва хоналарини капитал ҳамда жорий таъмирлаш (зарур бўлса);ваколатхона ходимлари учун автотранспорт воситаларини харид қилиш;мебель ва идора техникаси билан жиҳозлаш,тузилган ижара шартномаларига мувофиқ ваколатхона бинолари ва хоналари ҳамда ходимларнинг уй-жойи учун ижара ҳақи тўлаш. | тасдиқланган сметаларга ва тузилган шартномаларга мувофиқ |

Вазирлар Маҳкамасининг 2018 йил 31 декабрдаги 1066-сон қарорига  7-ИЛОВА

**Ўзбекистон Республикаси Ҳукуматининг ўз кучини йўқотган деб ҳисобланаётган айрим қарорлари**

**РЎЙХАТИ**

1. Вазирлар Маҳкамасининг «Аҳолини иш билан таъминлаш дастурларини ишлаб чиқиш ва амалга ошириш тартибини тасдиқлаш тўғрисида» 1993 йил 24 июндаги 310-сон [қарори](http://lex.uz/docs/849721) (Ўзбекистон Республикаси ҚҲТ, 2017 й., 37-сон, 990-модда).

2. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» 1996 йил 16 апрелдаги 151-сон қарорининг [«в» банди](http://lex.uz/docs/409140?ONDATE=16.04.1996%2000#409169) (Ўзбекистон Республикаси ҚТ, 1996 й., 4-сон, 12-модда).

3. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» 1998 йил 23 июлдаги 310-сон қарорига илованинг [5-банди](http://lex.uz/docs/801017?ONDATE=23.07.1998%2000#1000341) (Ўзбекистон Республикаси ҚТ, 1998 й., 7-сон, 27-модда).

4. Вазирлар Маҳкамасининг «Ўзбекистон Республикаси Президентининг «Аҳоли бандлигини ошириш ҳамда меҳнат ва аҳолини ижтимоий муҳофаза қилиш органлари фаолиятини такомиллаштириш чора-тадбирлари тўғрисида» 2007 йил 6 апрелдаги ПҚ-616-сон қарорини амалга ошириш чора-тадбирлари ҳақида» 2007 йил 8 майдаги 95-сон қарорига (Ўзбекистон Республикаси ҚТ, 2007 й., 19-20-сон, 195-модда) 2-илованинг [1-банди](http://lex.uz/docs/1201244?ONDATE=08.05.2007%2000#1202478).

5. Вазирлар Маҳкамасининг «Ўзбекистон Республикаси Бандлик ва меҳнат муносабатлари вазирлигининг меҳнат, аҳолини иш билан таъминлаш ва меҳнатни муҳофаза қилишга доир қонун ҳужжатларига риоя этилишини назорат қилиш фаолиятини такомиллаштириш юзасидан ташкилий чора-тадбирлар тўғрисида» 2010 йил 19 февралдаги 29-сон [қарори](http://lex.uz/docs/1595620) (Ўзбекистон Республикаси ҚТ, 2010 й., 2-сон, 10-модда).

6. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш, шунингдек баъзиларини ўз кучини йўқотган деб ҳисоблаш тўғрисида (Ўзбекистон Республикаси Президентининг «Фуқароларнинг пенсия таъминоти тизимини янада такомиллаштириш чора-тадбирлари тўғрисида» 2009 йил 30 декабрдаги ПФ-4161-сон Фармони, Ўзбекистон Республикаси Президентининг «Ўзбекистон Республикаси Меҳнат ва аҳолини ижтимоий муҳофаза қилиш вазирлиги тузилмасини такомиллаштириш чора-тадбирлари тўғрисида» 2009 йил 30 декабрдаги ПҚ-1251-сон қарори ҳамда «Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасининг ташкилий тузилмасини шакллантириш чора-тадбирлари тўғрисида» 2009 йил 30 декабрдаги ПҚ-1252-сон қарори)» 2010 йил 24 мартдаги 52-сон қарорига 1-илованинг [4-банди](http://lex.uz/docs/1605489?ONDATE=24.03.2010%2000#1606465) (Ўзбекистон Республикаси ҚТ, 2010 й., 3-сон, 12-модда).

7. Вазирлар Маҳкамасининг «Меҳнатни муҳофаза қилиш тўғрисидаги қонун ҳужжатларини бузганлик учун ташкилотлар фаолиятини тўхтатиб қўйиш тартиби тўғрисидаги низомни тасдиқлаш ҳақида» 2011 йил 5 январдаги 1-сон қарорига (Ўзбекистон Республикаси ҚҲТ, 2017 й., 37-сон, 990-модда) 2-илованинг [3-банди](http://lex.uz/docs/1726587?ONDATE=05.01.2011%2000#1731256).

8. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» (Ўзбекистон Республикаси Президентининг «Аҳолининг ҳожатманд қатламларини ижтимоий қўллаб-қувватлаш ҳамда тиббий-ижтимоий ёрдам кўрсатиш тизимини янада такомиллаштириш чора-тадбирлари тўғрисида» 2016 йил 22 февралдаги ПФ-4782-сон Фармони ва Ўзбекистон Республикаси Президентининг «Ўзбекистон Республикаси Меҳнат вазирлиги фаолиятини ташкил этишни такомиллаштириш чора-тадбирлари тўғрисида» 2016 йил 24 февралдаги ПҚ-2498-сон қарори)» 2017 йил 13 мартдаги 130-сон қарорига (Ўзбекистон Республикаси ҚТ, 2017 й., 15-сон, 249-модда, 25-сон, 539-модда, 37-сон, 997-модда) 1-илованинг [32-банди](http://lex.uz/docs/3133985?ONDATE=20.03.2017%2000#3134870).

9. Вазирлар Маҳкамасининг «Меҳнат органлари фаолиятини ташкил этишни такомиллаштириш чора-тадбирлари тўғрисида» 2017 йил 10 июлдаги 482-сон қарорининг [1-банди](http://lex.uz/docs/3263410?ONDATE=19.07.2017%2000#3264558) (Ўзбекистон Республикаси ҚТ, 2017 й., 7-сон, 139-модда), шунингдек, унга [1](http://lex.uz/docs/3263410?ONDATE=19.07.2017%2000#3264578) ва [2-иловалар](http://lex.uz/docs/3263410?ONDATE=19.07.2017%2000#3265064).

10. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» (Ўзбекистон Республикаси Президентининг «Бандлик соҳасида давлат сиёсатини янада такомиллаштириш ва меҳнат органлари фаолияти самарадорлигини тубдан ошириш чора-тадбирлари тўғрисида» 2017 йил 24 майдаги ПФ-5052-сон Фармони ва Ўзбекистон Республикаси Президентининг «Ўзбекистон Республикаси Бандлик ва меҳнат муносабатлари вазирлиги фаолиятини ташкил этиш чора-тадбирлари тўғрисида» 2017 йил 24 майдаги ПҚ-3001-сон қарори)» 2017 йил 8 сентябрдаги 703-сон қарорига (Ўзбекистон Республикаси ҚТ, 2017 й., 37-сон, 990-модда) илованинг [27-банди](http://lex.uz/docs/3347452?ONDATE=18.09.2017%2000#3348133).

11. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» (Ўзбекистон Республикаси Президентининг «Одам савдоси жабрдийдаларига ёрдам бериш ва уларни ҳимоя қилиш бўйича республика реабилитация Маркази фаолиятини янада такомиллаштириш чора-тадбирлари тўғрисида» 2017 йил 24 октябрдаги ПҚ-3352-сон қарори)» 2018 йил 22 январдаги 39-сон қарорига (Ўзбекистон Республикаси ҚТ, 2018 й., 1-сон, 18-модда) илованинг [2-банди](http://lex.uz/docs/3516578?ONDATE=23.01.2018%2000#3517016).

12. Вазирлар Маҳкамасининг «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида» (Ўзбекистон Республикаси Президентининг «Фермер, деҳқон хўжаликлари ва томорқа ер эгалари фаолиятини такомиллаштириш бўйича қўшимча чора-тадбирлар тўғрисида» 2018 йил 26 апрелдаги ПҚ-3680-сон қарори)» 2018 йил 13 августдаги 652-сон қарорига илованинг [5-банди](http://lex.uz/docs/3863815?ONDATE=15.08.2018%2000#3867861).

*(Қонун ҳужжатлари маълумотлари*